ธปท. ยัน เงินเฟ้อยังคุมได้
ธปท. ชี้ ยังไม่จำเป็นต้องออกมาตรการครอบคลุม อาทิ ดอกเบี้ย หรือภาษี เพื่อสกัดเงินเฟ้อ ในช่วง 6 เดือนนี้ เชื่อเงินเฟ้ออยู่ในกรอบเป้าหมาย
16 มี.ค. 2555

ธปท. ชี้ ยังไม่จำเป็นต้องออกมาตรการครอบคลุม อาทิ ดอกเบี้ย หรือภาษี เพื่อสกัดเงินเฟ้อ ในช่วง 6 เดือนนี้ เชื่อเงินเฟ้ออยู่ในกรอบเป้าหมาย 
นาย ประสาร ไตรรัตนวรกุล ผู้ว่าการธนาคารแห่งประเทศไทย  (ธปท. )  กล่าวในงาน "Financial Wisdom Fair  ปัญญาสู่ความมั่นคงทางการเงิน" ว่า ในระยะ 6 เดือนนี้ ในการดูแลเงินเฟ้อ ยังอาจจะไม่จำเป็นต้อง ออกมาตรการ หรือดำเนินนโยบาย ที่ครอบคลุม ในการดูแล อัตราเงินเฟ้อ เช่น การใช้อัตราดอกเบี้ยนโยบาย  ใช้มาตรการทางภาษี ฯลฯ  เนื่องจาก แบงก์ชาติมองว่า ในระยะนี้ อัตราเงินเฟ้อ ยังน่าจะอยู่ในกรอบเป้าหมาย ทั้งเป้าหมายเดิมที่ใช้เงินเฟ้อพื้นฐาน 0.5-3% หรือเป้าหมายใหม่ ที่ใช้เงินเฟ้อทั่วไป ที่ 3 % บวกลบ 1.5 %  ได้ 
" จากการร่วมประชุม กับนายกฯ เมื่อเช้านี้ แบงก์ชาติได้รายงาน มุมมองเรื่องเงินเฟ้อ ต่อนายกฯ ว่า การดูแลในช่วงนี้ คงไม่ต้องดำเนินนโยบายที่ครอบคลุม เช่น การใช้ดอกเบี้ย การใช้ภาษี คงยังไม่จำเป็น แต่ ถ้าจะทำมาตรการเพื่อช่วยเหลือเป็นจุด ๆ เช่น การขยายมาตรการลดภาษีน้ำมันดีเซล  ที่ปัจจุบันยังลดอยู่  หรือมาตรการอื่น ที่จะช่วยผ่อนคลายเงินเฟ้อในช่วงสั้นก็น่าจะทำได้ " นายประสาร กล่าว